
Kakvu nagradu zaslužuje onaj ko zakolje ***[kurban](https://pitajucene.com/search/kurban/questions/ "Pretraži pitanja o kurbanu")***?


* 
* 
* 
* 
* 
* 
* 

 
Kakvu nagradu zaslužuje onaj ko zakolje kurban?

Uzvišeni Allah kaže: **“A onaj ko čini dobro, bio muškarac ili žena, a vjernik je, ući će u ***[Džennet](https://pitajucene.com/search/D%C5%BEennet/questions/ "Pretraži pitanja o džennetu")*** i nikakva im nepravda neće biti nanesena.”** (En-Nisa, 124.) Na drugom mjestu Allah kaže: **“Onome ko čini dobra djela, bio muškarac ili žena, a vjernik je, Mi ćemo dati da proživi lijep život i doista ćemo ih nagraditi prema boljem što su činili.”** (En-Nahl, 97.)


Za svaku pokornost čovjek će biti višestruko nagrađen, bilo da je šerijat neposredno odredio nagradu za određeno djelo ili ne. Kada je riječ o nagradi za klanje kurbana, postoji oko desetak hadisa koji ukazuju na odlike ovog ibadeta, ali svi ti hadisi imaju mahanu u svom lancu prenosilaca, pa ih stoga nećemo ni spominjati. ***[Ebu Bekr](https://pitajucene.com/search/Ebu+Bekr/answers/ "Pretraži odgovore o Ebu Bekr")*** Ibnul-Arebi zapisao je: “Ne postoje vjerodostojni hadisi koji govore o vrijednosti klanja kurbana.” (Vidjeti: *Aridatul-ahvezi*, 4/3.)


Ove Ibnul-Arebijeve riječi naveo je Ibn Hadžer, u djelu *Et-Telhisul-habir*, 4/1484, i prešutio ih, a to znači da se slaže s njegovom konstatacijom, u protivnom spomenuo bi autentičan ***[hadis](https://pitajucene.com/search/Hadis/questions/ "Pretraži pitanja o hadisima")*** o ovom pitanju, a Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


